text: ড. মিহির কান্তি মজুমদার একজন বাংলাদেশি সরকারি কর্মকর্তা যিনি ২৩ জানুয়ারি ২০১১ থেকে গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করে ১৩ মে ২০১৩ সালে অবসর গ্রহণ করেন। পল্লী সঞ্চয় ব্যাংকের বর্তমান চেয়ারম্যান তিনি।
  
  জন্ম ও প্রাথমিক জীবন 
  মিহির কান্তি মজুমদার ১৯৫৩ সালে পিরোজপুর সদর উপজেলার জুজখোলা গ্রামে জন্মগ্রহণ করেন। বাবা শ্রীকান্ত মজুমদার ছিলেন ইউনিয়ন পরিষদের চেয়ারম্যান। মা কুসুম কুমারী ছিলেন গৃহিণী। চাকুরীকালীন সময়ে তিনি পিএইচডি ডিগ্রী অর্জন করেন।
  
  কর্মজীবন 
  মিহির কান্তি মজুমদার ১৯৮১ সালে বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছেন। চাকরি জীবনে তিনি উপজেলা ম্যাজিস্ট্রেট, মেট্রোপলিটন ম্যাজিস্ট্রেট, উপজেলা নির্বাহী অফিসার, জেলা প্রশাসকসহ বিভিন্ন পদে দায়িত্ব পালন করেছেন।
  
  তিনি ২৩ জানুয়ারি ২০১১ থেকে গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করে ১৩ মে ২০১৩ সালে অবসর গ্রহণ করেন। এর আগে তিনি পরিবেশ ও বন মন্ত্রণালয় এবং স্থানীয় সরকার, পল্লী উন্নয়ন ও সমবায় মন্ত্রণালয়ের সচিব হিসেবে দায়িত্ব পালন করেন।
  
  তিনি ''উন্নয়ন ও সংস্কার প্রস্তাবনা: পেক্ষিত বাংলাদেশ'' নামক একটি বইয়ের রচয়িতা।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৫৩-এ জন্ম
  বিষয়শ্রেণী:পিরোজপুর জেলার ব্যক্তি
  বিষয়শ্রেণী:বাংলাদেশের সাবেক সচিব
title: মিহির কান্তি মজুমদার